Slik lader du mobilen raskere
Mange tenker med gru tilbake på tiden da alle mobiltelefoner kom med spesialladere som fungerte kun med den ene telefonen. Det at praktisk talt alle moderne mobiltelefoner kan lades via en helt vanlig USB-kontakt har spart mange for mye frustrasjon.Lader du ofte telefonen eller nettbrettet ved å koble det til en USB-port på PC-en, har du sikkert lagt merke til at det å lade på denne måten kan ta ganske mye lenger tid enn om du lader via en USB-lader du plugger i strømkontakten. Årsaken er rett og slett at USB-ladere som plugges i stikkontakten vanligvis leverer mer strøm enn USB-kontakten i PC-en.Alle USB-utganger leverer en spenning på 5 volt (V), men mengden strøm kan variere fra 500 milliampere (mA) på en PC og helt opp til 2100 mA, det vil si 2,1 ampere (A), på for eksempel Apples iPad-lader. Betyr det at du kan lade mer enn fire ganger raskere ved å plugge USB-kabelen fra mobiltelefonen og inn i en 2,1A iPad-lader i stedet for å lade via strømporten på PC-en? Ikke nødvendigvis, men du kan ofte oppnå merkbart raskere lading. Du kan aldri ødelegge en mobiltelefon ved å koble en telefon til en kraftigere strømforsyning enn den som følger med telefonen - i så fall må det være noe galt med laderen.De fleste telefoner av nyere dato skal kunne lades opp raskere ved å benytte en kraftigere strømforsyning. Dette har blitt aktivt jobbet med de siste årene, og aktører som Qualcomm har kommet med løsninger for enda raskere lading. Qualcomm Quick Charge 2.0 ble lansert i februar i år, og er en løsning som sitter både i veggladeren og i telefonen. Ifølge Qualcomm vil enheter som støtter Quick Charge 2.0 kunne lade opptil 75 prosent raskere enn produkter uten Quick Charge-teknologien. Nettbrett som normalt tok 7 timer å lade ble ladet opp på under tre timer med Quick Charge 2.0, hevder Qualcomm og viser til egne labtester. Har du en iPad Mini og en lader fra den store iPad-en? Da vil du kunne spare omtrent én time på ladingen hver gang.Selv om din mobiltelefon eller ditt nettbrett ikke skulle støtte den aller raskeste ladingen, vil det ikke skade å forsikre deg om at du har en så kraftig strømforsyning som mulig. Finn frem strømforsyningen (laderen du putter inn inn i veggen), les den lille teksten og finn frem til hvor det står «ampere». Desto høyere tallet er, jo bedre. Har du en moderne mobiltelefon vil ladingen sannsynligvis gå raskere enn før.Med en nødlader overlever mobilen hele dagen, uten lading »
Det er ikke likegyldig hvilken USB-lader du bruker.